আয়া সোফিয়া, থেসালোনিকি

**আয়া সোফিয়া** (, *পবিত্র প্রজ্ঞা*) হলো গ্রিসের থেসালোনিকি শহরে অবস্থিত একটি গির্জা। এর বর্তমান কাঠামোটি ৭ম শতাব্দীর, যা শহরটিতে বর্তমানে টিকে থাকা প্রাচীনতম গির্জাগুলোর একটি। এর অসামান্য বাইজেন্টাইন শিল্পকলা ও স্থাপত্য এবং আদি খ্রিস্টধর্মে এর গুরুত্বের কারণে, ১৯৮৮ সালে ইউনেস্কো কর্তৃক এটি থেসালোনিকির অন্যান্য স্মৃতিস্তম্ভের সাথে বিশ্ব ঐতিহ্যবাহী স্থান হিসেবে তালিকাভুক্ত হয়।

## ইতিহাস
৩য় শতাব্দী থেকেই বর্তমান আয়া সোফিয়ার অবস্থানে একটি গির্জা ছিল। সম্ভবত কোনো ভূমিকম্পের কারণে ৬২০ সালে সেই গির্জাটি ভেঙে পড়ে। পরবর্তীতে ৭ম শতাব্দীতে বর্তমান কাঠামোটি নির্মাণ করা হয়, যার নকশা কনস্টান্টিনোপলের (বর্তমান ইস্তাম্বুল, তুরস্ক) আয়া সোফিয়ার ওপর ভিত্তি করে তৈরি। ১২০৫ সালে যখন চতুর্থ ক্রুসেড শহরটি দখল করে, তখন আয়া সোফিয়া থেসালোনিকির ক্যাথেড্রাল বা প্রধান গির্জায় রূপান্তরিত হয়। এটি ১২২৪ সাল পর্যন্ত স্থায়ী ছিল, যখন এপাইরাস ডেসপোট্যাটের বাহিনী শহরটি মুক্ত করে। ১৪৩০ সালের ২৯শে মার্চ উসমানীয় সুলতান দ্বিতীয় মুরাদ থেসালোনিকি দখলের পর গির্জাটিকে একটি মসজিদে রূপান্তরিত করেন, যার নাম দেওয়া হয় **আয়াসোফিয়া মসজিদ**। ১৯১২ সালে থেসালোনিকি মুক্ত হওয়ার পর এটি পুনরায় গির্জায় রূপান্তরিত হয়।

এটি একটি গম্বুজ বিশিষ্ট গ্রিক ক্রস ব্যাসিলিকা শৈলীতে নির্মিত। এটি বাইজেন্টাইন মধ্যবর্তী যুগের স্থাপত্যশৈলীর অন্যতম প্রধান উদাহরণ।

মূর্তিবিরোধী যুগে গির্জার অ্যাপসটি সাধারণ সোনালী মোজাইক এবং একটি বড় ক্রস দিয়ে অলঙ্কৃত ছিল। ৭৮৭-৭৯৭ সালে মূর্তিপূজারীদের বিজয়ের পর সেই ক্রসটি সরিয়ে থিওটোকোস বা কুমারী মেরির ছবি স্থাপন করা হয়। গির্জার গম্বুজের মোজাইকটি বর্তমানে যিশুর স্বর্গারোহণের দৃশ্য উপস্থাপন করে, যেখানে প্রেরিতদের আইন ১:১১ থেকে উদ্ধৃতি খোদাই করা আছে। গম্বুজটি যিশুর সকল প্রেরিতগণ, মেরি এবং দুই ফেরেশতার চিত্র দ্বারা বেষ্টিত।

১৯০৭ থেকে ১৯০৯ সালের মধ্যে বাইজেন্টাইন ইতিহাসবিদ চার্লস ডিহল পুরো ভবনটি সংস্কার করেন, যা ১৮৯০ সালের এক অগ্নিকাণ্ডে ব্যাপকভাবে ক্ষতিগ্রস্ত হয়েছিল। ১৯১৭ সালের থেসালোনিকির ভয়াবহ অগ্নিকাণ্ডের পর অভ্যন্তরীণ অলঙ্করণের অনেকটাই প্লাস্টার দিয়ে ঢেকে দেওয়া হয়। ১৯৮০ সালের আগে গির্জার গম্বুজটি সংস্কার করা সম্ভব হয়নি।

## স্থাপত্য
আয়া সোফিয়া গম্বুজ বিশিষ্ট ব্যাসিলিকা স্থাপত্যশৈলীতে নির্মিত। এর কেন্দ্রীয় অংশের স্তম্ভগুলো দুই পাশে সরিয়ে নেওয়া হয়েছে, যাতে গির্জার কেন্দ্রীয় স্থানটি একটি সমদ্বিবাহু ক্রসের আকৃতি ধারণ করে। একে গম্বুজ বিশিষ্ট ব্যাসিলিকা এবং ইনস্ক্রাইবড ক্রস শৈলীর মধ্যকার একটি অবস্থান্তরকালীন রূপ হিসেবে বিবেচনা করা হয়, যা ১০ম শতাব্দী থেকে বাইজেন্টাইন গির্জা স্থাপত্যে প্রাধান্য পেয়েছিল। বাইজেন্টাইন যুগে এই ধরণের স্থাপত্যশৈলী অত্যন্ত জনপ্রিয় ছিল।

## গ্যালারি

File:Hagiasophiathessa.jpg|আয়া সোফিয়া স্কয়ার থেকে দৃশ্য
File:Holy Wisdom Salonica 4.jpg|পেছনের দৃশ্য
File:Saint Sophia Church, Thessaloniki (3).jpg|প্রবেশপথ
07Thessaloniki Agia Sophia09.jpg|অভ্যন্তরীণ দৃশ্য
File:Angle nord ouest 00479.JPG|ভেতরের দৃশ্য
File:Hagia Sophia Dome.png|গম্বুজের মোজাইক (৯ম শতাব্দী)
File:Thessaloniki Agia Sophia13.jpg|মোজাইক (৯ম শতাব্দী)
File:07Thessaloniki Agia Sophia07.jpg|একটি দৃশ্য
File:Abside Coupole 00498.jpg|আইকোনোস্ট্যাসিস
File:07Thessaloniki Agia Sophia05.jpg|আইকোনোস্ট্যাসিসের নিকটবর্তী দৃশ্য
File:Peinture sainte sophie 00448.jpg|গির্জার আইকন
File:Peinture sainte sophie 01566.jpg|চিত্রকর্ম


## আরও দেখুন
* রোমান ও বাইজেন্টাইন গম্বুজের ইতিহাস

## তথ্যসূত্র

## গ্রন্থপঞ্জি
*

## বহিঃসংযোগ

*থেসালোনিকির আয়া সোফিয়া
*গ্রিক সংস্কৃতি মন্ত্রণালয়

বিষয়শ্রেণী:গ্রিসের বিশ্ব ঐতিহ্যবাহী স্থান
বিষয়শ্রেণী:রোমান মেসিডোনিয়ায় খ্রিস্টধর্ম
বিষয়শ্রেণী:রোমান থেসালোনিকি
বিষয়শ্রেণী:থেসালোনিকির বাইজেন্টাইন গির্জা ভবন
বিষয়শ্রেণী:গম্বুজ বিশিষ্ট গির্জা ভবন
বিষয়শ্রেণী:গ্রিসের প্রাক্তন মসজিদ
বিষয়শ্রেণী:উসমানীয় গ্রিসে গির্জা থেকে রূপান্তরিত মসজিদ
বিষয়শ্রেণী:বাইজেন্টাইন গির্জা থেকে রূপান্তরিত মসজিদ
বিষয়শ্রেণী:৭ম শতাব্দীর গ্রিসের গির্জা